Kameme FmKameme Fm News
Mwandiki umwe wa mohoro kuuma kaunti ya Muranga gutukurwo mbaara na kugurario ni munini wa murutani munene thukuru wa muthingi wa Gaturi
Mwandiki umwe wa mohoro kuuma kaunti ya Muranga uria uhuraga mbica cia ceceni ya TV niandikithitie ndumiriri ceceni-ini ya borithi ya Gaturi gicigo-ini kia umbunge gia Kiharu na thutha ucio kurigitwo thibitari-ini ya Murang’a Level Four, thutha wa gutukurwo mbaara na kugurario ni munini wa murutani munene thukuru wa muthingi wa Gaturi. Gicanjama giki kihanikire riria mena andiki angi a mohoro megwikinyitie kuhunga mohoro thutha wa gukunyirwo ni aciari ati ciana ciao ikoretwo ikigumirwo ni ndwari ina kiriga kuria iguaga na kwirigwo o hamwe na kwaria maundu matari makinyaniru. Na hindi iria murutani ucio ekumahamurithagia mwandiki ucio wa mohoro ningi ni athukangiirio kamera yake.
Nao aciari a cukuru ucio nimatariirie uria ciana ciao igumagirwo ni ndwari iyo na gukumithia murutani ucio niundu wa guthagathagia andiki acio a mohoro.
fao_Latn kik_Latn kik_Latn kik_Latn